Qasigiannguit
Store norske leksikon,Geografi,Verdens geografi,Europa,Grønlands geografi
Qasigiannguit (dansk Christianshåb)er en bygd på Grønland ved Diskobukta på vestkysten. Den hadde 1115 innbyggere i 2016. Navnet betyr «små spraglete seler.»
En dansk-norsk koloni ble opprettet her allerede i 1734 av kjøpmann Jacob Seweri. Hans Egedes sønner Poul og Niels hadde sitt virke i kolonien i de første årene. Området har alltid vært beryktet for stormfull fønvind fra Indlandsisen, og i 1763 ble bygda flyttet til en mer skjermet plass, mens rester etter den gamle bygda er bevart.Utenfor kysten finnes noen av Grønlands beste rekefelt. Bygda er lett tilgjengelig og har noe turisme.Vennskapsby med Kongsvinger.